Drama Festival Kuala Lumpur

Drama Festival Kuala Lumpur (secara rasmi disingkat sebagai DFKL) ialah anugerah majlis tahunan Malaysia yang mengiktiraf pencapaian sinematik dalam industri televisyen, khususnya drama dan telefilem yang dianjurkan oleh dua rangkaian televisyen milik Media Prima Berhad, TV3 dan TV9.

Bermula sebagai seminar dan bengkel televisyen yang diadakan pada 20 dan 21 Februari 2014, majlis anugerah pertama DFKL diadakan pada 22 Februari. Penganjuran DFKL adalah setara dengan Festival Filem Malaysia yang mengiktiraf karyawan filem Malaysia dan Anugerah Industri Muzik yang mengiktiraf karyawan industri muzik Malaysia. Bagaimanapun, anugerah ini dibatalkan penganjurannya selepas edisi terakhirnya diadakan pada 2019.

Gambaran keseluruhan
Drama Festival Kuala Lumpur dianjurkan bagi meningkatkan lagi mutu penerbitan drama bersiri dan telefilem Melayu di kaca televisyen tempatan. Program ini berjaya menarik ratusan peserta yang terdiri daripada penulis, pengarah, dan pelakon baharu yang berminat menerokai industri penerbitan drama di Malaysia.

Pertandingan Drama Pendek DFKL (juga dikenali sebagai DFKL Shorties) diperkenalkan bagi mempromosikan DFKL. Melalui pertandingan ini, para pembikin filem, penerbit, pelakon, penulis skrip dan berpeluang mencipta drama lima minit untuk dipertontonkan kepada umum.

Senarai Penganjuran

Kategori yang dipertandingkan
Berikut adalah kategori-kategori yang dipertandingkan:
 Drama Pilihan (2014 - 2019)
 Pengarah Drama Pilihan (2014 - 2015)
 Pelakon Drama Lelaki Pilihan (2014 - 2015)
 Pelakon Drama Wanita Pilihan (2014 - 2015)
 Hero-Heroin Drama Pilihan (2014 - 2015)
 Barisan Pelakon Drama Pilihan (2014 - 2015) 
 Penulis Skrip Drama Pilihan (2014 - 2015)
 Drama Pendek Pilihan (2014 - 2019)
 Aktor Pilihan (2016 - 2019)
 Aktres Pilihan (2016 - 2019)
 Pasangan Pilihan (2016, 2018 - 2019)
 Pengarah Pilihan (2016 - 2019)
 Penulis Skrip Pilihan (2016)
 Lagu Tema Pilihan (2016 - 2018)
 Antagonis Pilihan (2016 - 2019)
 Skrip Drama Radio (2017)
 Skrip Drama Pilihan (2017)
 Pasangan Serasi Pilihan (2017)
 Drama Pilihan Tonton VIP (2017 - 2018)
 Penulisan Skrip Pilihan (2018)
 Lagu Pilihan (2019)
 Drama Radio Pilihan (2018)
 Selfie Paling Drama (2018)
 Skrip Pilihan (2019)
 Drama Rantaian Cina Pilihan (2019)

Alumni terkenal
DFKL turut mencungkil pelapis baharu bagi mewarnai industri hiburan tanah air, berikut ialah alumni yang diperkenalkan di DFKL.

 Syazuwan Hassan
 Amirul Faqeem
 Nafiz Muaz
 Raja Afiq
 Raja Hakim
 Shuhanty Hanafiah
 Annie Arifin
 Jaja Iliyes
 Shasha Raman
 Riena Diana
 Indah Emeerlda

Lihat juga
Anugerah berkaitan
 Festival Filem Malaysia
 Anugerah dan Festival Filem Antarabangsa ASEAN
 Anugerah Skrin
 Anugerah Bintang Popular Berita Harian
 Anugerah Industri Muzik
 Anugerah MeleTOP Era

Rujukan

Pautan luar
 

Drama Festival Kuala Lumpur
Anugerah hiburan di Malaysia